Angajata băncii nu a apucat să apese butonul de panică. Bărbatul a fugit cu 10.000 de lei.
Un bărbat a fugit, marți, cu suma de 10.000 de lei dintr-un sediu bancar din Sectorul 2 al Capitalei. Individul a reușit să fugă înainte de declanșarea sistemului de alertare. La acel moment, în agenție se aflau doar angajați. Romanescu Dragoș Ciprian, purtător de cuvânt la Poliția Capitalei: "Nu a apucat să apese pe butonul de panică, bărbatul reușind să fugă".
Romanescu Dragoș Ciprian, purtător de cuvânt la Poliția Capitalei: "Amenințarea s-a facut prin intermediul unui bilet scris care a fost înmânat casierei, bărbatul reușind ulterior să sustragă o sumă de bani. Aspectul pe care doresc să-l menționez este faptul ca nu a apucat să apese pe butonul de panică, bărbatul reușind să fugă".ȘTIRE INIȚIALĂ 13:30Bărbatul i-a înmânat casieriței un bilețel pe care scria: "Ai 10 secunde să scoți toți banii din sertar. Dacă te conformezi, ajungi acasă cu bine! Dacă faci un pas greșit te tai!"Sursă foto: Poliția RomânăȘTIRE INIȚIALĂUn bărbat a amenințat, marți dimineața, casiera unei unități bancare din sectorul 2 al Capitalei, aflată pe Șoseaua Ștefan cel Mare, și a fugit cu 10.000 de lei. Polițiștii îl caută pe suspect.Potrivit Poliției Capitalei, marți, în jurul orei 10.00, prin apel 112 a fost sesizat faptul că într-un sediu bancar din sectorul 2 a pătruns un bărbat, care a amenințat una dintre casierie și a reușit sustragerea sumei de 10.000 de lei. Conform unor surse, individul nu era înarmat.Bărbatul a reușit să fugă înainte de declanșarea sistemului de alertare prin acționarea butonului de panică."Amenințarea a fost realizată prin intermediul unui înscris. La acel moment, în agenție se aflau doar angajați. Nicio persoană nu a fost rănită", susțin polițiștii.Cercetările au fost preluate de Serviciul Investigații Criminale din Poliția Capitalei în vederea identificării bărbatului și recuperării prejudiciului.Sursă video: Poliția Capitalei.